“สธ.” แถลงครอบครัวปู่-ย่ากลับจากญี่ปุ่น ติดเชื้อ “โควิด-19” จริง 3 ราย!
“สธ.” แถลงพบ 3 คนไทยครอบครัวเดียวกันติดเชื้อ “โควิด-19” หลังกลับจากญี่ปุ่น ฟาก "แอร์เอเชีย เอ็กซ์" เร่งประสานลูกเรือ-ผู้โดยสารเที่ยวบินดังกล่าว สังเกตอาการ
“สธ.” แถลงพบ 3 คนไทยครอบครัวเดียวกันติดเชื้อ “โควิด-19” หลังกลับจากญี่ปุ่น ฟาก "แอร์เอเชีย เอ็กซ์" เร่งประสานลูกเรือ-ผู้โดยสารเที่ยวบินดังกล่าว สังเกตอาการ
26 ก.พ. 2563

ปลัดกระทรวงสาธารณสุข แถลงว่า วันนี้ (26 ก.พ.63) พบคนไทย 3 คนในครอบครัวเดียวกันติดเชื้อไวรัสโคโรนาสายพันธุ์ใหม่ (โควิด-19) โดยผู้เป็นปู่และย่าเดินทางกลับมาจากไปเที่ยวฮอกไกโด ประเทศญี่ปุ่น และนำเชื้อกลับมาติดหลานชายวัย 8 ขวบ
ขณะที่สายการบินไทยแอร์เอเชีย เอ็กซ์ ได้รับทราบและประสานต่อกรณีดังกล่าว ซึ่งมีผู้โดยสารที่เดินทางกลับมาจากญี่ปุ่นติดเชื้อไวรัสโควิด-19 โดยพร้อมให้ความร่วมมืออย่างใกล้ชิดต่อด่านควบคุมโรค กระทรวงสาธารณสุขและหน่วยงานที่เกี่ยวข้องตามมาตรฐานองค์การอนามัยโลก โดยเฉพาะการแจ้งผู้โดยสารที่เข้าข่ายเฝ้าระวังโดยตรง รวมทั้งให้ลูกเรือในเที่ยวบินดังกล่าวหยุดงาน 14 วันเพื่อสังเกตอาการ เฝ้าระวัง และเข้าไปตรวจเพิ่มเติม
อย่างไรก็ตาม สำหรับเที่ยวบินที่ให้บริการอยู่นั้น สายการบินได้มีการพ่นสเปรย์และอบฆ่าเชื้อ พร้อมทำความสะอาดฆ่าเชื้อตามมาตรฐานหลังกลับจากให้บริการเป็นประจำอยู่แล้ว ซึ่งได้เพิ่มมาตรการพ่นสเปรย์และอบฆ่าเชื้อกับเครื่องบินลำดังกล่าวอีกครั้งแล้วอย่างเข้มข้น